
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2105 


ΑΠΟΦΑΣΕΙΣ 

Αριθμ. 99058/Δ2 

Π ρόγραμμα Σπουδών του μαθήματος Θρησκευ¬ 
τικά Γενικού και Επαγγελματικού Λυκείου 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις του άρθρου 42 παρ. 2 περ. α του ν. 4186/ 
2013 (Α' 193) «Αναδιάρθρωση της Δευτεροβάθμιας Εκ¬ 
παίδευσης και λοιπές διατάξεις» και την παρ. 2, εδ. ι του 
άρθρου 43 του ν. 4186/2013 (Α' 193) όπως τροποποιή¬ 
θηκε με την παρ. 16 του άρθρου 45 του ν. 4264/2014 
(ΑΊ 18) και με την παρ. 2 (β) του άρθρου 34 του 
ν. 4415/2016 (ΑΊ 59). 

2. Τις διατάξεις του άρθρου 2 παρ. 3 περ. α υποπ. ββ 
του ν. 3966/2011 (Α' 118) «Θεσμικό πλαίσιο των Πρό¬ 
τυπων Πειραματικών Σχολείων, Ιδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑΝΤΟΣ» 
και λοιπές διατάξεις». 

3. Το προεδρικό διάταγμα 125/2016 (Α' 210) με θέμα 
«Διορισμός Υπουργών, Αναπληρωτών Υπουργών και 
Υφυπουργών». 

4. Τις διατάξεις του άρθρου 90 της κωδικοποίησης 
της νομοθεσίας για την Κυβέρνηση και τα κυβερνητι¬ 
κά όργανα που κυρώθηκε με το άρθρο πρώτο του π.δ. 
63/2005 (Α' 98). 

5. Τη με αριθμ. 21/18-05-2017 πράξη του Δ.Σ. του Ιν¬ 
στιτούτου Εκπαιδευτικής Πολιτικής. 

6. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού του ΥΠ.Π.Ε.Θ. για τις δαπάνες που καλύπτονται 
από αυτόν, σύμφωνα με την με αριθ. πρωτ. 97317/Β1 / 
12-06-2017 εισήγηση του άρθρου 24 του Ν. 4270/2014 
(Α' 143), όπως αντικαταστάθηκε με το άρθρο 10 παρ. 6 
του Ν. 4337/2015 (Α' 129) της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων, αποφασίζουμε: 

Άρθρο μόνον 

Το Πρόγραμμα Σπουδών του μαθήματος Θρησκευτικά 
Γενικού και Επαγγελματικού Λυκείου ορίζεται ως εξής: 

1. Γενικοί σκοποί της Θρησκευτικής Εκπαίδευσης στο 
Λύκειο. 


Ο σχεδιασμός του νέου Προγράμματος Σπουδών (ΠΣ) 
στα Θρησκευτικά Λυκείου λαμβάνει υπόψη: 

- Τη γενική και την ειδική σκοποθεσία της Εκπαίδευ¬ 
σης, σύμφωνα με το υφιστάμενο νομικό πλαίσιο, το οποίο 
απορρέει από το Σύνταγμα της Ελλάδας και τους βασικούς 
νόμους για την Εκπαίδευση και ειδικότερα το Λύκειο. 

- Τις επιστημονικές προτάσεις της σύγχρονης θρη- 
σκειοπαιδαγωγικής, σε συνδυασμό με τις νέες θεωρίες 
μάθησης και διδακτικής μεθοδολογίας. 

- Τα παιδαγωγικά χαρακτηριστικά των (μετ)εφήβων 
μαθητών, την προγενέστερη γνώση και τα μαθησιακά 
επιτεύγματά τους, τις εμπειρίες που κομίζουν από το πε¬ 
ριβάλλον, στο οποίο ζουν, και επιπλέον τις προσδοκίες 
και τις ιδιαίτερες ανάγκες τους στο μαθησιακό πεδίο του 
Μαθήματος των Θρησκευτικών (ΜτΘ). 

- Το πλαίσιο οργάνωσης, τις παιδαγωγικές αρχές, τους 
εκπαιδευτικούς προσανατολισμούς καθώς και το σύστη¬ 
μα αξιολόγησης του Λυκείου. 

- Τ ον εκπαιδευτικό προσανατολισμό και την ανάπτυξη 
των περιεχομένων του νέου ΠΣ στα Θρησκευτικά Δημο¬ 
τικού και Γυμνασίου. 

- Την επικρατούσα τοπική θρησκευτική παράδοση, ως 
θεμελιώδη πυλώνα του θρησκευτικού γραμματισμού 
των μαθητών και το ευρύτερο θρησκευτικό και πολιτι¬ 
σμικό πλαίσιο, το οποίο την περιβάλλει. 

- Τ η συνθετότητα του σύγχρονου κοινωνικού και πολι¬ 
τισμικού ιστού, όπως διαμορφώνεται σε τοπικό, ευρωπα¬ 
ϊκό και οικουμενικό επίπεδο, και τις ειδικές μορφωτικές 
και εκπαιδευτικές ανάγκες που προκύπτουν από αυτή. 

Επομένως, οι σκοποί της θρησκευτικής εκπαίδευσης 
στο Λύκειο είναι: 

α) Η ανάπτυξη της προσωπικής ταυτότητας, στην 
οποία συντελούν η θρησκευτικότητα και η κριτική 
κατανόησή της είτε κάποιος ακολουθεί μία θρησκεία 
είτε όχι. Η αντίληψη της αυτο-εικόνας και των ρόλων 
του εαυτού σε σχέση με τους άλλους είναι σημαντική 
στην εφηβεία και καθορίζει την ενήλικη ζωή. Η προσω¬ 
πική ταυτότητα και η αφύπνιση της προσωπικότητας 
εξαρτάται από τη «θρησκευτική συνείδησή» του, την 
οποία καλλιεργεί ελεύθερα στο σχολείο κυρίως με τη 
θρησκευτική εκπαίδευση. Στο πλαίσιο αυτό εντάσσεται 
και η ηθική ανάπτυξη και η συμπεριφορά του εφήβου/ 
της έφηβης, εφόσον η θρησκευτική εκπαίδευση συνιστά 
γνωριμία με το θρησκευτικό φαινόμενο στην πολυμορ¬ 
φία και πολυπλοκότητά του και συζητά κατά βάση τα 
ηθικά και υπαρξιακά ερωτήματα των εφήβων μαθητών/ 

μαθητριών. Στη σύγχρονη θεώρηση της ταυτότητας του 
προσώπου, φυσικά, η θρησκευτική ταυτότητα σχετίζεται 
και με την ηθική, αξιακή καιτηνπολιτι(εια)κή αγωγή, στις 
οποίες και η θρησκευτική εκπαίδευση στοχεύει. 

β) Η καλλιέργεια ανθρωπιστικής και ελληνικής παι¬ 
δείας. Η ανθρωπιστική παιδεία στην εκπαίδευση είναι 
ανάγκη να θεμελιώνεται σε μιαν ερμηνευτική αναζήτηση 
νοήματος του βίου. Να δίνει ιδιαίτερη έμφαση στην ανά¬ 
λυση της φύσης του νοήματος αυτού και στα μορφωτικά 
αγαθά που χρειάζεται να διερευνήσει και να ανακαλύψει 
ο μαθητής/η μαθήτρια ως απαραίτητη υποδομή για την 
ίδια του/της τη ζωή. Στο σημείο αυτό τέμνεται η σχέση 
της ελληνικής κοινωνίας με τη διαχρονική παράδοση και 
τον πολιτισμό της Ορθοδοξίας. 

γ) Ο θρησκευτικός γραμματισμός. Ο έφηβος/η έφη- 
βη και στη συνέχεια ο/η ενήλικας δεν αρκεί να γνωρίζει 
κυριολεκτικά μόνο όρους, λέξεις και σύμβολα. Η γνώση 
του πλαισίου, το οποίο γεννά τις έννοιες και τις διαμορ¬ 
φώνει, αλλά και του πολιτισμικού φορτίου τους είναι η 
ουσία του θρησκευτικού γραμματισμού, ο οποίος στην 
εκπαίδευση αποτελεί μέρος του πολυγραμματισμού, 
δηλαδή της ικανότητας κατασκευής νοήματος σε δια¬ 
φορετικά πολιτισμικά, κοινωνικά ή ειδικά συγκείμενα, 
καθώς και την ικανότητα χρήσης αλφαβητικών και πο- 
λυτροπικών αναπαραστάσεων. Η γλώσσα και τα κείμενα 
δεν είναι ουδέτερα. Ο γραμματισμός επεκτείνεται σε όλα 
τα γνωστικά αντικείμενα, γιατί υπάρχουν πολλοί τρό¬ 
ποι παραγωγής νοήματος, αλλά και συσχέτισης αυτών 
των νοημάτων. Με τον θρησκευτικό γραμματισμό ως 
ιδιαίτερο μέρος των πολυγραμματισμών, ο μαθητής/η 
μαθήτρια αποκτά τη δεξιότητα της λειτουργικής χρή¬ 
σης αναπαραστάσεων, εννοιών, κρίσεων, γενικεύσεων, 
σχημάτων, εικόνων, συμβόλων, επικοινωνιακών μέσων, 
αφηγήσεων, νοημάτων και σημασιών. Έτσι επιτυγχάνει 
την κατανόηση των πάσης φύσεως κειμένων και μνημεί¬ 
ων, την κριτική ανάλυση της γνώσης και τέλος τον μετα¬ 
σχηματισμό της, ώστε να νοηματοδοτήσει θρησκευτικά 
την πραγματικότητα και να αποκτήσει την ικανότητα να 
συμβάλει σε αυτήν. 

δ) Η κριτική θρησκευτικότητα με την έννοια της καλ¬ 
λιέργειας της ολιστικής νοημοσύνης στην εκπαιδευτική 
διαδικασία, στην οποία συμμετέχουν νους και καρδιά και 
η οποία διαμορφώνει ανθρώπους με «ζωηρή επιθυμία» 
για δικαιοσύνη και δημοκρατία. Εφόσον ο άνθρωπος 
είναι από τη φύση του ον που πιστεύει, η θρησκευτική 
εκπαίδευση τού παρέχει τις δυνατότητες «να πιστεύει 
καλά». Και αυτό σημαίνει κριτικά (ελεύθερα, διερευνητι¬ 
κά, ενεργητικά, με σεβασμό στους άλλους, ειρηνικά, χωρίς 
ηθικισμό, φανατισμό και μισαλλοδοξία). Έτσι, απομακρύ¬ 
νεται ο κίνδυνος του θρησκευτικού φονταμενταλισμού. 
Ο μαθητής/η μαθήτρια χρειάζεται να έχει βασική πληρο¬ 
φόρηση και να ασκεί την κριτική σκέψη, ώστε να μπορεί 
να αποκωδικοποιεί τα στοιχεία, αρχικά της σύγχρονης 
ιστορίας, αλλά και γενικά της ιστορίας, που σχετίζονται 
με θρησκευτικά ζητήματα, καθώς και να ερμηνεύει το 
παρελθόν και το παρόν του κόσμου στο οποίο ζει. Έτσι 
γίνεται ικανός/ή, χωρίς να πρέπει να παραιτείται από τη 
βίωση της πίστης ως αλήθειας που εμπεριέχει ελπίδα, να 
σέβεται τους άλλους και όλο τον κόσμο. 


ε) Η γνωριμία και επικοινωνία με τον «άλλον». Ο μα¬ 
θητής/η μαθήτρια εξοικειώνεται με τον πλουραλιστικό 
χαρακτήρα της κοινωνίας στην οποία ζει, συνειδητοποιεί 
τα θρησκευτικά της στοιχεία, αλλά και την πολλαπλότητα 
της προσωπικής του/της ταυτότητας και την εξελικτική 
δυναμική της στις συλλογικές και κοινωνικέςτης εκφρά¬ 
σεις. Παράλληλα, ασκείται στις αξίες της αποδοχής, του 
σεβασμού και του διαλόγου με τον άλλον, της δυναμικής 
ανεκτικότητας προς το διαφορετικό και στο δικαίωμα 
στην ετερότητα. 

στ) Η κοινωνικοποίηση, όχι ως παθητική υιοθέτηση 
του κοινωνικού συστήματος, αλλά ως μία διαδικασία εξα- 
τομίκευσης, η οποία θεμελιώνεται στη σχέση ανάμεσα 
στην ανάπτυξη της προσωπικότητας και στην κοινωνική 
ένταξη. Το σχολείο είναι κοινότητα ολόπλευρης ζωής 
και γνώσης, κατεξοχήν εστία κοινωνικοποίησης.Το πρό¬ 
σωπο δρα ενεργητικά στο περιβάλλον, ενώ παράλληλα 
το περιβάλλον, ως μικρο-σύστημα και μακρο-σύστημα, 
καθώς και ως εσωτερικές σχέσεις και αλληλεπιδράσεις 
μεταξύ τους, διαδραματίζει αμοιβαία τον διαδραστικό 
ρόλο του. Η θρησκευτική εκπαίδευση αφορά όχι μόνο 
σε έναν καθοριστικό όρο του οικο-περιβάλλοντος του 
προσώπου (Εκκλησία, παράδοση, πολιτισμός, θρησκευ¬ 
τικές κοινότητες, τοπικές κοινωνίες, έθνος, προσωπική 
πίστη, πεποιθήσεις), αλλά δημιουργεί με αποτελεσμα¬ 
τικό τρόπο τις κατάλληλες παιδαγωγικές προϋποθέσεις 
ανάπτυξης της προσωπικής και κοινωνικής ταυτότητας 
συγχρόνως, λόγω του περιεχομένου και της σημασίας 
της θρησκευτικής γνώσης. 

ζ) Η ανάπτυξη κοινότητας μάθησης. Η λειτουργία της 
τάξης ως κοινότητας μάθησης μέσω των κοινών εμπει¬ 
ριών, της βίωσης κοινών πραγμάτων και της διάδρασης, 
αναπτύσσεται με έμφαση στη συνεργατική μάθηση, στη 
συζήτηση, στη συνεργασία, στη διαπραγμάτευση και 
στα κοινά νοήματα. Η θρησκευτική εκπαίδευση, με την 
παιδαγωγική και διδακτική μέθοδο αλλά και με το θε- 
ολογικό περιεχόμενό της, έχει πολλές δυνατότητες να 
εμπλαισιώσει ριζικά τη δημιουργία και καλλιέργεια κοι¬ 
νότητας, η οποία και ως έννοια σχετίζεται με την πίστη 
και την παράδοση του τόπου. Η σχολική τάξη μπορεί να 
θεωρηθεί ως κοινότητα μάθησης, στο πλαίσιο του συνε¬ 
χούς διαλόγου, της ανάλυσης και βιωματικής εφαρμογής 
αρχών και αξιών, όπως η ελευθερία, η αγάπη, η δημοκρα¬ 
τία, το δικαίωμα, η ισότητα, η αυτονομία, ο σεβασμός, η 
αλληλεγγύη, η δικαιοσύνη, η ελπίδα κ.ά. 

2. Η δομή του νέου Προγράμματος Σπουδών 

Η ανάπτυξη του νέου ΠΣ στα Θρησκευτικά του Λυκεί¬ 
ου, ακολουθεί ιεραρχικά την παρακάτω δομή: 

1. Θεματικός προσανατολισμός της τάξης: Γενικός τίτλος. 

2. Ειδικοί στόχοι της τάξης: Προσδιορίζουν αδρομε- 
ρώς τις μαθησιακές επιδιώξεις σε κάθε τάξη. Βασίζονται 
στους γενικούς σκοπούς και στους παιδαγωγικούς και 
εκπαιδευτικούς άξονες του Λυκείου, τους οποίους υπη¬ 
ρετούν και εξειδικεύουν. 

3. Θεματικές Ενότητες της τάξης: Επιλεγμένες θεμε¬ 
λιώδεις θρησκευτικές έννοιες γύρω από τις οποίες συ¬ 
γκροτείται και αναπτύσσεται η μαθησιακή διαδικασία 
με βάση τους ειδικούς στόχους της τάξης. Κάθε βασική 
έννοια αποτελεί μια Θεματική Ενότητα (ΘΕ) καιπεριλαμ- 

βάνει πέντε (05) διδακτικά δίωρα. Στην Α' και τη Β' τάξη 
αντιστοιχούν από πέντε (05) βασικές έννοιες με πέντε 
διδακτικά δίωρα καθεμία (5X5 = 25), ενώ στη Γ' τάξη 
αντιστοιχούν τρεις (03) βασικές έννοιες με τέσσερα (04) 
διδακτικά δίωρα καθεμία (3X4=12). 

4. Διδακτικές Ενότητες της τάξης: Σε κάθε διδακτικό 
δίωρο αναπτύσσεται μία επιμέρους έννοια που παράγε- 
ται απαγωγικά από τη βασική έννοια της ΘΕ, με βάση τις 
παιδαγωγικές έρευνες και γνώσεις για τη μέση εφηβεία, 
τη σχέση των νέων με τη θρησκεία και το επίπεδο του 
θρησκευτικού τους γραμματισμού. Τα διδακτικά αποτε¬ 
λέσματα και το περιεχόμενο κάθε διδακτικής ενότητας 
σχεδιάζονται για να νοηματοδοτήσουν θρησκευτικά 
την επιμέρους έννοια της διδακτικής ενότητας υπό το 
πρίσμα όμως της βασικής έννοιας. 


5. Στο Πρόγραμμα Σπουδών για κάθε Διδακτική Ενό¬ 
τητα περιλαμβάνονται στις ανάλογες στήλες: 

Τα βασικά προσδοκώμενα μαθησιακά αποτελέσμα¬ 
τα, τα οποία περιγράφουν (ή ορίζουν) όσα οι μαθητές/ 
μαθήτριες θα πρέπει επαρκώς να γνωρίζουν ή να κά¬ 
νουν (γνώσεις, δεξιότητες, στάσεις) μετά το τέλος του 
μαθήματος. 

Τα βασικά κριτήρια αξιολόγησης της μαθησιακής δι¬ 
αδικασίας. 

Η μέθοδος διδασκαλίας (βιωματική ή διερευνητική) 
και η αντίστοιχη θεματολογία των δραστηριοτήτων για 
κάθε στάδιό της. Η μέθοδος διδασκαλίας, οι δραστηρι¬ 
ότητες και το εκπαιδευτικό υλικό προσδιορίζονται ανα¬ 
λυτικότερα στον Οδηγό Εκπαιδευτικού. 




Πρόγραμμα Σπουδών στα Θρησκευτικά Λυκείου 

